Notum sit omnibus fidelibus quod Udulricus, (dominus) de Balgiaco, reddidit et reliquit et finivit pro salute anime sue et antecessorum suorum Beato Vincentio Matisconis et rectoribus ecclesie omnes consuetudines et prenditiones quas injuste et juste fecerat ipse, vel aliquis alius pro eo, in villa de Monte. Misit autem manum suam super manum domni Hugonis Diensis episcopi et Romani legati, quasi in loco sacramenti, ne aliquis filiorum vel successorum suorum hanc werpicionem presumeret infringere. Factum est hoc per manum domni Hugonis Diensis episcopi, presente Euvrardo canonico Matisconis, et per consilium hominum ipsius Udulrici, scilicet Adalardi de Vilars, Berardi de Mespilio, Bernardi de Jaiaco, Joffredi de Meseriaco, Andree de Nigro Monte, presidente vencrabili antistite Landrico Matisconi, regnante Philippo rege. Laudantibus hoc sit vita eterna, calumniantibus autem et omnibus disturbantibus perpetuum anathema.